Kurniawan Dwi Yulianto lair wonten ing dhusun Kalinegoro Kabupatèn Magelang. Kurniawan Dwi Yulianto punika salah satunggaling juru main bal-balan Indonésia. Kurniawan punika kalebet salah satunggaling juru main bal ingkang saé piyambak ingkang dipungadhahi nagara Indonésia. Kurniawan naté main wonten ing Persela Lamongan nalika ing Indonésia Super League. Nalika taun 2010, Kurniawan Dwi Yulianto main wonten ing klub kebanggaan masarakat Tangerang inggih punika Tangerang Wolves ing Indonésia Premiere League. Kurniawan punika salah satunggaling juru main Indonésia ingkang naté main ing Éropa. Nalika wiwitan kariripun, Kurniawan naté main wonten ing tim ném-néman Sampdoria sadéréngipun Kurniawan pindhah wonten ing FC Luzern ing Switserlan amargi wonten masalah kaliyan PSSI.
Kurniawan asring dipuntimbali kaliyan nama "Ade". Kajawi punika, Kurniawan ugi naté dipunjuluki kanthi jeneng Kurus. Punika amarga awakipun ingkang alit. Kurniawan Dwi Yulianto ugi naté main wonten ing tim-tim ing Indonésia kados ta PSM Makassar, PSPS Pekanbaru, PS Pelita Bakrie, Persebaya Surabaya,Persija Jakarta, Persitara Jakarta Utara, Persela Lamongan, lan sapunika main wonten ing PSMS Medan. Antawisipun wulan Dhésèmber 2005 dumugi Mèi 2006, Kurniawan main ing Sarawak FC wonten ing Malaysia, nanging amarga jarang ndamel gol Kurniawan lajeng putus kontrak.

Karir Kurniawan naté surut amargi narkoba nalika akir taun 1990-an, nanging Kurniawan lajeng saged misuwur malih ing kariripun. Sapunika Kurniawan dados juru main ingkang saged ndamel gol ingkang kathah piyambak nomer kalih wonten ing timnas bal-balan Indonésia kanthi gol kang cacahipun 31 gol sasampunipun Bambang Pamungkas kanthi 34 gol.
Kurniawan nikah kaliyan Kartika Dewi saha gadhah satunggal putra.

Cathetan suku 

Pemain bal Indonésia
Lair 1976